Материал за раздаване

**КАКВО ИМА В МОЯТА КЛАСНА СТАЯ? ОЦЕНЕТЕ ВАШАТА КЛАСНА СТАЯ ПО ОТНОШЕНИЕ НА МНОГООБРАЗИЕТО[[1]](#footnote-1)**

|  |  |  |
| --- | --- | --- |
| **Визуална естетична среда** | * Видими ли са всички деца, техните семейства и членовете на персонала? * Разполагате ли със снимки на децата и техните семейства и/или на лицата, полагащи грижи, както и снимки на персонала в класната стая? * Материалите в класната стая помагат ли на децата да повишат разбирането и приемането на нагласите, ценностите и начина на живот, които са им непознати, и по какъв начин (например на хората със специални потребности, възрастните и младите, различните семейни конфигурации)? * Има ли стереотипи в игрите, материалите, песните и т.н.? Например жените готвят и почистват, докато мъжете имат по-вълнуваща работа? * Разполагате ли със снимки на хора с различни способности и външен вид (включително възрастни хора), ангажирани с разнообразни дейности, включително работа и игра? * Разполагате ли със снимки на хора от различен произход, които си взаимодействат? | |
| **Книги/ образи** | * Разполагате ли в класната стая с голямо многообразие от книги за различни възрасти, които отразяват културното многообразие, както и други материали за четене? * Посещава ли се читателският център от лица от различни етнически групи, възраст, физически способности и т.н.? * Представляват ли те реални индивиди или стереотипни образи? * Кой е представен чрез стереотипи? * Имате ли книги, които представят многообразие в семейните стилове, конфигурации и социално-икономическа класа? * Разполагате ли със снимки за различни семейни стилове, конфигурации и социално-икономическа класа? * Има ли по стените снимки на хора, които са представители на мултикултурна общност? | |
| **Език** | * Използвате ли приобщаващ език във вашата среда? * Използвате ли: майчиния език на децата; език, който поставя лицето пред увреждането (например, „човекът, който е сляп“ вместо „слепият човек“); език, който избягва утвърждаването на стереотипите? (не се използват етикети); неутрален или чувствителен език (не само с мъжки род)? * Във вашата среда използвате ли етикети, на които са записани думите на други езици, особено езиците, които се говорят в семействата на децата от вашия клас? | |
| **Кубчета** | * Сред строителните материали разполагате ли с фигури (аксесоари), които представляват различни културни групи? * Разполагате ли с аксесоари, представителни за различни семейни конфигурации? * Стереотипни ли са моделите на хората? * Какъв начин на живот е представен? * Материалите дават ли възможност на децата да изграждат различни конструкции, които да представляват сградите, пътищата, транспортните методи и т.н., които се намират в общностите? * Разполагате ли с различни видове кубчета и строителни материали за изграждане на различните видове домове, които се срещат в съвременния свят? | |
| **Ролеви игри** | * Представени ли са дрехите на други културни групи в къта за пиеси? * Снимките и реквизитът в този кът представителни ли са за многообразието от култури? * В къта за семейството има ли кукли от различни раси, както и такива от различен пол и с различни способности? * Какъв реквизит е наличен за представяне на различните професионални роли? * Как децата възпроизвеждат приготвянето на храна, практиките за отглеждане на деца и т.н.? * Разполагате ли с многообразие от прибори за готвене и хранене за ролева игра: пръчици за хранене, вилици, лъжици, шпатули, купи за ориз, чаши за чай, дървени плочи, уок и т.н.? * Разполагате ли с дрехи за игра и работно облекло от костюми до униформи: панталони, рокли, униформи, обувки и т.н.? |
| **Музика и игри** | * Смятате ли, че музикалните преживявания подкрепят културното многообразие? * Използват ли се играчките, игрите и песните от различни културни и езикови групи в класната стая? |
| **Изкуство** | * Разполагате ли с обекти на изкуството и тъкани от домовете на децата? * Разполагате ли с примери за изкуството на различни култури и групи? * Разполагате ли с художествени произведения и музика от артисти и музиканти от мъжки и женски пол, които принадлежат към различни религиозни и културни групи? * Разполагате ли с музикални инструменти от различни културни групи? * Разполагате ли с примери за пиеси, игри и песни от различни културни и езикови групи? |
| **Готвене** | * Готвенето насърчава ли децата да експериментират с храни, различни от тези, които познават? * Дали целта на опита за готвене е да покаже на малките деца връзките между културното наследство и процеса на пазаруване, готвене и хранене? |
| **Изследване на физическите аспекти на личността** | * Разполагате ли с огледала и/или камери за самоанализ? * Разполагате ли с хартия, бои, глина, тесто за игра, маркери, цветни моливи, обикновени моливи и материали за колаж, които отразяват пълната гама от цветове и тонове на кожата, очите и косата? (Можете също така да смесвате бои или да научите децата да смесват бои, които съвпадат с тоновете на кожата, ако те не са налични.) * Разполагате ли с лупа, с която да изследвате приликите и разликите? |
| **Отражение на общността** | * Отразява ли точно околната среда многообразието в ежедневния живот на хората, включително дом, работа, традиции и почивка? * Разполагате ли със списания с илюстрации, които представят хора от различни етнически групи, религия, възраст и произход във всекидневни роли, занимаващи се с много различни дейности? * Разполагате ли с кукли, които приличат на децата в класната стая? * Разполагате ли с изображения, които демонстрират географското многообразие на семейните жилища, квартали и общности като градски, селски и крайградски? * Разполагате ли с материали за деца с увреждания? |
| **Социални роли** | * Отразява ли средата в занималнята/класната стая многообразието по отношение на социалните роли на мъжете и жените? * Разполагате ли с алтернативи на кухнята за игра, като работна маса, офис, магазин, гараж и т.н.? * Имате ли пъзели, които са неутрални по отношение на професиите, която биха могли да имат мъжете и жените? * Разполагате ли с книги и образи на мъже и жени в нестереотипни роли, например учители мъже, строителни работници или демонстриращи физическа сила жени и мъже, които изпълняват домашните задължения и се грижат за децата? * Налице ли е справедлив и разумен баланс в начина, по който са изобразени мъжете и жените, докато извършват различни дейности? * Има ли количествен баланс на изображения, а не само символен? |

1. Източник: Международна асоциация „Стъпка по стъпка“, НАРЪЧНИК „ОБРАЗОВАНИЕ ЗА МНОГООБРАЗИЕ“ – Програма за деца, както и за възрастни, които работят с деца, адаптирано по Anti-Defamation League (Santora, 2012) [↑](#footnote-ref-1)